A TANÁCS HATÁROZATA
(2008. április 18.)
az Európai Gazdasági és Szociális Bizottság egy belga tagjának kinevezéséről
(2008/325/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 259. cikkére,
tekintettel az Európai Atomenergia-közösséget létrehozó szerződésre és különösen annak 167. cikkére,
tekintettel az Európai Gazdasági és Szociális Bizottság belga, görög, ír, ciprusi, holland, lengyel, portugál, finn, svéd és brit tagjainak, valamint két olasz tagjának kinevezéséről szóló, 2006. szeptember 15-i 2006/651/EK, Euratom tanácsi határozatára (1),
tekintettel a belga kormány által benyújtott jelölésre,
tekintettel a Bizottság véleményére,
mivel:
Josly PIETTE-nek a belga szövetségi kormány minisztereként történő kinevezését követően, és mivel ezen funkciója nem összeegyeztethető az Európai Gazdasági és Szociális Bizottság tagjának megbízatásával, az Európai Gazdasági és Szociális Bizottság egy tagjának helye megüresedett. Ezen összeférhetetlenség megszűnt, miután Josly PIETTE lemondott miniszteri tisztségéről,
A KÖVETKEZŐKÉPPEN HATÁROZOTT:
1. cikk
A Tanács a hivatali idő hátralévő részére, azaz 2010. szeptember 20-ig Josly PIETTE-et, a CSC tiszteletbeli főtitkárát az Európai Gazdasági és Szociális Bizottság tagjává nevezi ki.
2. cikk
Ez a határozat elfogadásának napján lép hatályba.
Kelt Luxembourgban, 2008. április 18-án.